L 141/46
EL
Επίσημη Εφημερίδα της Ευρωπαϊκής Ένωσης
31.5.2023
3) Όσον αφορά τα προφίλ υπηρεσιών, τα αιτήματα και την ιεράρχηση προτεραιοτήτων: α) τα προφίλ υπηρεσιών καθορίζονται από τις τιμές των κύριων χαρακτηριστικών τους.
Τα προκαθορισμένα προφίλ υπηρεσιών ορίζονται στο παράρτημα.
β) οι χρήστες μπορούν να εκδίδουν αιτήματα παροχής υπηρεσιών όπως ορίζεται στο άρθρο 9 της εκτελεστικής απόφασης (ΕΕ) 2023/1055.
γ) τα αιτήματα για την παροχή υπηρεσιών ακολουθούν τους κανόνες που ορίζονται στο άρθρο 9 της εκτελεστικής απόφασης (ΕΕ) 2023/1055.
Ο κόμβος GOVSATCOM παραπέμπει το αίτημα στην εκτεταμένη ενωσιακή δεξαμενή, η οποία περιλαμβάνει την ικανότητα που παρέχει το ενωσιακό πρόγραμμα ασφαλούς συνδεσιμότητας.
δ) κάθε σύγκρουση που σχετίζεται με το αίτημα παροχής υπηρεσιών, συμπεριλαμβανομένης της ανάγκης προαίρεσης των υπηρεσιών, ακολουθεί τους κανόνες που ορίζονται στο άρθρο 11 της εκτελεστικής απόφασης (ΕΕ) 2023/1055.
4) Όσον αφορά τη λογική ανάπτυξης: α) το σύστημα εφαρμογής του ενωσιακού προγράμματος ασφαλούς συνδεσιμότητας θεωρείται σπονδυλωτό και κλιμακούμενο, καθώς και ότι επεκτείνει προοδευτικά το διαστημικό τμήμα ανάλογα με την εξέλιξη της ζήτησης των υπηρεσιών κατά τη διάρκειά τους. β) ο σπονδυλωτός και κλιμακούμενος χαρακτήρας του συστήματος εφαρμογής του ενωσιακού προγράμματος ασφαλούς συνδεσιμότητας μπορεί να περιλαμβάνει επενδύσεις από τον ιδιωτικό τομέα σύμφωνα με τις διακυμάνσεις της ζήτησης της αγοράς.
γ) τυχόν δραστηριότητα ανεφοδιασμού σε επίπεδο διαστημικού ή επίγειου τμήματος δεν επηρεάζει τη συνέχεια των επιχειρησιακών υπηρεσιών.
Άρθρο 3 Έναρξη ισχύος Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 30 Μαΐου 2023.
Για την Επιτροπή Η Πρόεδρος Ursula VON DER LEYEN